سیکورٹی فورسز کے انٹیلی جنس بیس آپریشن میں چار دہشت گرد ہلاک

بنوں کے علاقے جانی خیل میں سیکورٹی فورسز کے انٹیلی جنس بیس آپریشن میں چاردہشت گرد ہلاک ہوگئے جب کہ دہشت گردوں کی فائرنگ سے پاک فوج کا افسر اور اہلکار جاں بحق ہوگئے۔

خبر کا کوڈ: ۴۲۶۶۴۷

تاریخ: ۰۳ خرداد ۲۰۱۷ - ۱۷:۵۴

رسا نیوز ایجنسی کی رپورٹ کے مطابق پاکستانی فوج کے شعبہ تعلقات عامہ کے مطابق سیکورٹی فورسز نے ایف آر بنوں کے علاقے جانی خیل میں انٹیلی جنس اطلاعات کی بنیاد آپریشن کیا۔

موصولہ رپورٹ کے مطابق  سیکیورٹی اہلکاروں کی علاقے میں کارروائی کے دوران وہاں چھپے دہشت گردوں نے اہلکاروں پر اندھا دھند فائرنگ کردی جس کے نتیجے میں پاک فوج کے لیفٹیننٹ اور ایک اہلکار جاں بحق ہوگئے۔

آئی ایس پی آر کے مطابق دہشت گردوں کی فائرنگ کے بعد فوجی اہلکاروں کی بھرپور جوابی کارروائی میں چار دہشت گرد مارے گئے۔ پاکستانی فوج کے ترجمان کے مطابق آپریشن میں جاں بحق ہونے والوں میں لیفٹیننٹ خاور اور نائیک شہزاد شامل ہیں۔/۹۸۹/ف۹۴۰/